PONTRENDSZER

A Tempus Közalapítvány által, **Magyarország Kulturális és Innovációs Minisztériuma** jóvoltából, a Kolozsvári Magyar Egyetemi Intézet közreműködésével, a 2022/2023-as tanévben szülőföldi felsőoktatási doktori képzésben részt vevő **román** állampolgárságú, magyar nemzetiségű személyek számára **szülőföldi tanulmányi támogatás** **céljára** meghirdetett ösztöndíjpályázathoz.

A pályázatok – az egyes tudományterületek eltérő sajátosságai miatt – az alábbi tudományterületenként külön kerülnek elbírálásra:

* agrártudomány; bölcsésztudományok; hittudományok, műszaki tudományok; társadalomtudományok; természettudományok.
* **orvostudományok~~;~~**
* művészetek~~.~~

(A tudományterületek a magyarországi akkreditált doktori iskolák tudományterületek szerinti besorolása (ld. [http://www.doktori.hu,](http://www.doktori.hu/) http://www.doktori.hu/index.php?menuid=117 honlapfelület) alapján kerültek meghatározásra. A tudományterületek további tudományágakra tagozódnak, melyek a hivatkozott honlapon megtekinthetők.)

A **pályázatra való jelentkezés további általános feltételeit**, a pályázati kategóriára vonatkozó részletes feltételeket, a pályázásból kizáró feltételeket valamint a pályázattal kapcsolatos egyéb tudnivalókat **a pályázati felhívás teljes szövege tartalmazza.**

**Egyetemi (mester szintet nyújtó) teljesítmény**

1. **A mesteri vizsgajegyek átlaga (Osztatlan képzés esetén a képzés vizsgajegyeinek átlaga):**

|  |  |  |  |  |  |  |
| --- | --- | --- | --- | --- | --- | --- |
| **Átlagintervallum** | 10,00-9,51 | 9,50-9,01 | 9,00-8,51 | 8,50-8,01 | 8,00-7,51 | 7,50-7,01 |
| **Pontérték** | **10** | **9** | **8** | **7** | **6** | **5** |

1. **A mesteri záróvizsgajegyek / licenc vizsgajegyek átlaga (Osztatlan képzés esetén annak záróvizsgajegyeinek / licenc vizsgajegyeinek átlaga):**

|  |  |  |  |  |  |  |
| --- | --- | --- | --- | --- | --- | --- |
| **Átlagintervallum** | 10,00-9,51 | 9,50-9,01 | 9,00-8,51 | 8,50-8,01 | 8,00-7,51 | 7,50-7,01 |
| **Pontérték** | **10** | **9** | **8** | **7** | **6** | **5** |

Amennyiben az adott intézményben nem volt licenc vizsga úgy itt a pályázóegyetemi vizsgajegyeinek átlaga kétszeresen kerül pontozásra.

1. **A mesteri dolgozat / diplomamunka minősítése (Osztatlan képzés esetén annak végén a dolgozat / diplomamunka minősítése):**

|  |  |  |  |  |  |
| --- | --- | --- | --- | --- | --- |
| **Minősítés** | 10-9,50 | 9,49-9,00 | 8,99-8,00 | 7,99-7,00 | 6,99-6,00 |
| **Pontérték** | **10** | **9** | **8** |  | **6** |

**Tudományos tevékenység**

1. **Publikációs tevékenység:** 
   * szakkönyv, monográfia (azon kötetek kerülhetnek ebben a kategóriában pontozásra, amelyek rendelkeznek ISBN és CIP kazettával; amely kiadványok nem rendelkeznek ISBN és CIP kazettával, egyetemi jegyzetként, oktatási segédletként kerülnek pontozásra):
     + - önállóan: **20 pont**,
       - társszerzővel, társszerzőkkel: **7 pont**.
   * egyetemi jegyzet, oktatási segédlet
     + - önállóan:, **15 pont,**
       - társszerzővel, társszerzőkkel: **5 pont.**
   * tanulmányok cikkek referált szakkiadványokban:
     + - önállóan, in extenso ISI kiadványban: **20 pont**,
       - társszerzővel, in extenso ISI kiadványban: **7 pont**,
       - önállóan, egyéb referált szakfolyóiratban, kiadványban (in extenso BDI/B+/B/C): **12 pont**
       - társszerzővel, egyéb referált szakfolyóiratban, kiadványban (in extenso BDI/B+/B/C**): 4 pont**

Önálló szerzőként kerül pontozásra az a publikáció, melynek szerzője főszerző: első-, utolsó-, levelezőszerző.

1. **Szakszövegek fordítása** 
   * szakkönyv, monográfia (azon kötetek kerülhetnek ebben a kategóriában pontozásra, amelyek rendelkeznek ISBN és CIP kazettával; amely kiadványok nem rendelkeznek ISBN és CIP kazettával, egyetemi jegyzetként, oktatási segédletként kerülnek pontozásra):
     + - önállóan: **8 pont**,
       - társfordítóval**: 4 pont.**
   * egyetemi jegyzet, oktatási segédlet: ▪ önállóan: **6 pont**, ▪ társfordítóval: **3 pont**.
2. **Tudományos konferenciák:**

Tudományos diákköri konferenciákon, illetve egyéb szakmai versenyeken szakmai előadással való részvételre adható pontszámok:

|  |  |  |  |  |
| --- | --- | --- | --- | --- |
| **Elért helyezés Szint** | I. díj | II. díj | III díj | részvétel |
| helyi | 8 p. | 6 p. | 4 p. | 2 p. |
| országos | 10 p. | 8 p. | 6 p. | 4 p. |
| nemzetközi | 12 p. | 10 p. | 8 p. | 6 p. |

Első szerzőként teljes pontszám, társszerzőként a pontszám fele ítélhető meg.

Egyéb szakmai konferenciákon (nem versenyszerű) szakmai előadással való részvételre adható pontszámok

|  |  |
| --- | --- |
| **Szint** | Pont |
| helyi | 2 p. |
| országos | 4 p. |
| nemzetközi | 6 p. |

* Első szerzőként teljes pontszám, társszerzőként a pontszám fele ítélhető meg.
* Csak összefoglalókötetben megjelent bemutatók/poszterek számítanak.
* Az OTDK országos TDK konferenciaként kerül pontozásra.
* A Magyarországon vagy Romániában lezajlott konferenciák közül csak a valamely nemzetközi szakmai szervezet által rendezett konferenciák minősülnek nemzetközinek.
* Csak abban az esetben ítélhető oda a pontszám, ha a pályázó az adott konferencián előadott és ezt a megfelelő dokumentumokkal igazolni tudja: igazolással, fénymásolt programfüzettel stb.

1. **Szakmai kutatói és alkotó tevékenység:** - részvétel sikeres kutatási, alkotó művészeti projektekben, műhelymunkában:

* projektenként **5 pont**, összesen **max. 15 pont,**

**Kutatás-, projektvezetők esetében a pontszámot szorozzuk 1,2-vel.**

* részvétel szakmai továbbképzésben: projektenként 1 **pont,** összesen **max. 3 pont,**

A tudományos tevékenység pontszámai (II.) a **korindex\***, mint szorzó használata után véglegesülnek:

|  |  |
| --- | --- |
| * 30 év és alatta: | **x 1** |
| * 31–35 év között: | **x 0,75** |
| * 36–40 év között: | **x 0,5** |
| * 41 év felett: | **x 0,25** |

\*Az életkor meghatározása a pályázónak a pályázat benyújtási határidejéig betöltött életéve alapján történik.

# Helyi tudományossági szempontok

A **munkaterv** tudományossága, kivitelezhetősége, valamint **helyi hasznosíthatósága** a pályázó korábbi tudományos munkásságából adódó felkészültsége mellett: **max. 30 pont.**

# Pontegyenlőség

A pályázatok közötti pontegyenlőség esetén az érintett pontegyenlőségben lévő pályázatok közül az Értékelő Bizottság jogosult – szakmai szempontok figyelembe vételével – javaslatot tenni azon pályázat(ok)ra, mely(ek) esetében az ösztöndíj odaítélését indítványozza.

**Nem jogosult az ösztöndíjra az a pályázó, akinek összteljesítménye nem éri el a 30 pontot. Az Értékelő Bizottság az elbírálás során döntésével azonban a fenti pontszámtól eltérhet – valamint tudományterületenként is eltérő – minimum pontszámot is megállapíthat.**